

**"Ең озық қолжетімді технологиялар тізбесін бекіту туралы" Қазақстан Республикасы Энергетика Министрінің 2014 жылғы 28 қарашадағы № 155 бұйрығына өзгерістер енгізу туралы**

Қазақстан Республикасы Энергетика министрінің 2015 жылғы 21 қыркүйектегі № 571 бұйрығы. Қазақстан Республикасының Әділет министрлігінде 2015 жылы 18 желтоқсанда № 12429 болып тіркелді

      **БҰЙЫРАМЫН:**

      1. «Ең озық қолжетімді технологиялар тізбесін бекіту туралы» Қазақстан Республикасы Энергетика Министрінің 2014 жылғы 28 қарашадағы № 155 бұйрығына (Нормативтік құқықтық актілердің мемлекеттік тізілімінде № 10166 болып тіркелген, «Әділет» ақпараттық-құқықтық жүйесінде 2015 жылғы 3 наурызда жарияланған) мынадай өзгерістер енгізілсін:

      көрсетілген бұйрықпен бекітілген Ең озық қолжетімді технологиялар тізбесінде:

      1-тараудың 3-тармағы 2) тармақшасы мынадай редакцияда жазылсын:

«

|  |  |  |  |  |  |
| --- | --- | --- | --- | --- | --- |
| 2) |
 | Былғары өңдеу жөніндегі кәсіпорындардың сарқынды сулары | Орташаландыру, тұндыру,
реагенттік өңдеу және ақшылттандыру | Бірінші кезеңге қосымша: аэротенкаларда биологиялық тазарту | Екінші кезеңге қосымша:
жоғары сулы өсімдіктер бар тоғандарда соңына дейін тазарту |

      7-тараудың 3-тармағы мынадай редакцияда жазылсын:

«

|  |  |  |  |
| --- | --- | --- | --- |
| 3 | Бөгетшені жобалау | Қауіптілігі төмен бөгетшенің авариялық төгіндісінің биіктігін есептеу үшін 100 жылдық кезеңде бір рет су басуды пайдалану. Қауіптілігі жоғары бөгетшенің авариялық төгіндісінің биіктігін есептеу үшін 5000-10000 жылдық кезеңде бір рет су басуды пайдалану. Өте жоғары бу қысымының қауіп-қатерін бағалау және бөгетше бөлшектерін салған кезде және құрылыстың барлық кезеңінде бу қысымына бақылау |
 |

      2. Қазақстан Республикасы Энергетика министрлігінің Қалдықтарды басқару департаменті заңнамада белгіленген тәртіппен:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрық Қазақстан Республикасы Әділет министрлігінде мемлекеттік тіркелгенінен кейін он күнтізбелік күн ішінде оның көшірмесін мерзімді баспа басылымдарында және «Әділет» ақпараттық-құқықтық жүйесінде ресми жариялауға жіберуді;

      3) осы бұйрықты алған күннен бастап он күнтізбелік күн ішінде оның көшірмесін Қазақстан Республикасы Әділет министрлігінің «Республикалық құқықтық ақпарат орталығы» шаруашылық жүргізу құқығындағы республикалық мемлекеттiк кәсiпорнына жіберуді;

      4) осы бұйрықты Қазақстан Республикасы Энергетика министрлігінің ресми интернет-ресурсында және мемлекеттік органдардың интранет-порталында орналастыруды;

      5) осы бұйрықты Қазақстан Республикасының Әділет министрлігінде мемлекеттік тіркегеннен кейін он жұмыс күні ішінде Қазақстан Республикасы Энергетика министрлігінің Заң қызметі департаментіне осы тармақтың 2), 3) және 4) тармақшаларымен көзделген іс-шаралардың орындалуы туралы мәліметтерді беруді қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Энергетика вице-министріне жүктелсін.

      4. Осы бұйрық алғашқы ресми жарияланғанынан кейін күнтізбелік он күн өткен соң қолданысқа енгізіледі.

      *Қазақстан Республикасының*

*Энергетика министрі                        В. Школьник*

*«КЕЛІСІЛДІ»*

*Қазақстан Республикасының*

*Ауыл шаруашылығы министрі*

*\_\_\_\_\_\_\_\_\_\_\_\_\_\_ А. Мамытбеков*

*20 қараша 2015 жыл*

*«КЕЛІСІЛДІ»*

*Қазақстан Республикасының*

*Инвестициялар және даму министрі*

*\_\_\_\_\_\_\_\_\_\_\_\_\_\_ Ә. Исекешев*

*2015 жылғы 22 қазан*

*«КЕЛІСІЛДІ»*

*Қазақстан Республикасының*

*Ұлттық экономика министрі*

*\_\_\_\_\_\_\_\_\_\_\_\_\_\_ Е. Досаев*

*2015 жылғы 9 қараша*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК